laion/Wikipedia-Exotic huggingface dataset:
סהרה (סרט)

סהרה (בצרפתית: Sahara) הוא סרט הרפתקאות מונפש תלת־ממדי צרפתי-קנדי משנת 2017 בבימויו של פייר קורה. הופק על ידי סרטי מנדרין ו-StudioCanal. סיפורו של עג'ר, נחש צעיר ארסי, נלעג על ידי עמיתיו כי הוא עדיין לא עשה את הצעד הראשון שלו עם אווה, נסיכה מרדנית של נווה המדבר שרוצה להימלט כדי להינשא נישואים מסודרים. אתר האינטרנט הרשמי של סהרה (בשפות מרובות) "סהרה", במסד הנתונים הקולנועיים IMDb (באנגלית) "סהרה", באתר נטפליקס "סהרה", במסד הנתונים הקולנועיים KinoPoisk (ברוסית)
בקר משחק

בקר משחק (באנגלית: Game controller) הוא התקן קלט המשמש לשליטה במשחקי וידאו. בקרי משחק מגיעים בדרך כלל יחד עם קונסולות משחקי הווידאו והמחשבים האישיים. בקר משחק יכול להיות הן מקלדת, עכבר, גיימפד, ג'ויסטיק, או כל מכשיר אחר המיועד לשימוש עם משחקי וידאו אשר יכול לשמש כאמצעי קלט. ישנם גם בקרי משחק המשמשים למטרה מיוחדת, כמו הגה בו ניתן להשתמש במשחקי נהיגה. מכשירים מסוימים, כגון מקלדות ועכברים, הם למעשה התקני קלט גנריים והשימוש בהם אינו מוגבל רק לשימוש כבקרי משחק. ניתן להשתמש בבקרי משחק על מנת לשלוט בתנועה או בפעולות של אלמנטים שונים במשחקי וידאו. סוג האלמנט הנשלט תלוי במשחק, אך בדרך כלל יהיה זה גיבור המשחק שנשלט באמצעות בקר המשחק. הגיימפד, בקר המשחק הנפוץ ביותר, יכול לכלול החל מכפתורים ספורים ועד למעלה מתריסר כפתורים, וכן ג'ויסטיקים. בשל קלות השימוש והדיוק של מכשירי הגיימפד, על אף שבמקור הם פותחו רק עבור קונסולות המשחק, עם השנים הם פותחו גם עבור המחשבים האישיים אשר גם עבורם הם הפכו למכשיר קלט נפוץ. בקר המשחק (מסוג גיימפד) של נינטנדו סוויץ' בקר משחק בסגנון משחקי ארקייד של קונסולת הדרימקאסט של סגה בקר משחק מסוג הגה מתוצרת לוג'יטק, אשר מיוצר לשימוש עבור קונסולת הפלייסטיישן 3 בקר המשחק של קונסולת המשחק Wii של נינטנדו גיימפד מדיה וקבצים בנושא בקר משחק בוויקישיתוף ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
אסתר אווריל

אסתר אווריל (באנגלית: Esther Averill; ‏24 ביולי 1902 – 19 במאי 1992) הייתה סופרת אמריקאית, שכתבה סדרה של ספרי ילדים. אסתר אווריל נולדה בברידג'פורט למשפחת מאיירת בעיתון מקומי. בשנת 1923 היא סיימה בהצטיינות את לימודיה במכללת ואסר. והחלה לעבוד במערכת ירחון אופנה. בשנת 1925 היא עברה לפריז ועבדה כעוזרת לעיתונאי-צלם. בשנת 1931 היא הקימה חברה להוצאת ספרי ילדים Domino Press. החברה הוציא לאור מספר ספרי ילדים בצרפתית ואנגלית עד שסיימה את עבודתה בשנת 1938. בשנת 1941 אסתר אווריל חזרה לארצות הברית והחלה לעבוד בספריית העיר ניו יורק. בשנת 1944 היא כתבה את הספר הראשון שלה על חתול ג'ני. בין השנים 1944–1972 פורסמו ספרים רבים מהסדרה. הספרים תרגמו ל-6 שפות כולל עברית ("ג'ני ומועדון החתולים") בשנת 2012). בשנת 2008 סדרת ספרים זו הודפסה באנגלית מחדש. The Cat Club,‏ 1944 The School for Cats,‏ 1947 Jenny's First Party,‏ 1948 Jenny's Moonlight Adventure,‏ 1949 When Jenny Lost Her Scarf,‏ 1951 Jenny's Adopted Brothers,‏ 1952 How the Brothers Joined the Cat Club,‏ 1953 Jenny's Birthday Book,‏ 1954 Jenny Goes to Sea,‏ 1957 Jenny's Bedside Book,‏ 1959 The Fire Cat,‏ 1960 The Hotel Cat,‏ 1969 Captains of the City Streets,‏ 1972 מידע על הסופרת ביוגרפיה של אסתר אווריל ערך זה הוא קצרמר בנושא סופרים. אתם מוזמנים לתרום לוויקיפדיה ולהרחיב אותו.
לאונידס קבקוס

לאונידס קבקוס (ביוונית: Λεωνίδας Καβάκος; נולד ב-30 באוקטובר 1967) הוא כנר ומנצח יווני. נולד באתונה למשפחה מוזיקלית. קבקוס החל ללמוד לנגן בכינור בגיל חמש ולאחר מכן נרשם לקונסרבטוריון ההלני (אנ') שם למד עם סטליוס קפנטריס (Stelios Kafantaris). מלגות מקרן אונסיס (אנ') אפשרו לו לקחת כיתות אמן אצל ג'וזף גינגולד באוניברסיטת אינדיאנה בבלומיגטון (אנ') (אשר שוכנת בבלומינגטון, אינדיאנה ושייכת לאוניברסיטת אינדיאנה). ערך את הקונצרט הפומבי הראשון שלו בשנת 1984 בפסטיבל אתונה (אנ') וכשנה לאחר מכן זכה בתחרות סיבליוס (אנ'). בשנת 1986 זכה בתחרות אינדיאנפוליס לכינור (אנ'), ובפרסים ראשונים בתחרויות נאומברג שבניו יורק ובתחרות פגניני (שתיהן ב-1988). קבקוס זכה בפרס המוזיקה החשוב ביותר בדנמרק - פרס לאוני סונינג למוזיקה לשנת 2017. מאז הבכורה הצפון-אמריקאית שלו בשנת 1986, קבקוס מופיע בארצות הברית וקנדה עם תזמורות בכירות, כגון התזמורת הסימפונית של שיקגו והתזמורת הסימפונית של מונטריאול. גם באירופה קבקוס מופיע עם התזמורות הבכירות ביותר, כדוגמת הפילהרמונית של ברלין, תזמורת הקונצרטחבאו והפילהרמונית של וינה. הוא גם לוקח חלק במספר פסטיבלים נחשבים: פסטיבל וורבייה (אנ') בשווייץ, פסטיבל זלצבורג ופסטיבל לוצרן. הופיע בבריטניה עם תזמורות שונות, ובשנת 1992 הופיע במסגרת הפרומס עם הקונצ'רטו לכינור של סטרווינסקי. ב-1991, ולאחר הזכייה בתחרות סיבליוס, (אנ'), הקליט קבקוס עם המנצח הפיני אוסמו ונסקה את הקונצ'רטו לכינור של סיבליוס ברה מינור, בגרסה הראשונית שלו שמעולם לא בוצעה. ההקלטה יצאה בחברה שמחזיקה בזכויות על המוזיקה של סיבליוס, BIS record label. הקליט בחברות Delos ו-Finlandia יצירות של דביסי, פגניני, שוברט, צ'ייקובסקי, הנריק וייניאבסקי ואז'ן איזאיי. בנוסף להיותו כנר, קבקוס הוא גם מנצח. כיהן כמנצח אורח של תזמורת קאמרטה אקדמיקה זלצבורג. בשנת 2007 מונה למנהל מוזיקלי של התזמורת, לאחר פרישתו של סר רוג'ר נורינגטון. ב-2009 הוא התפטר עקב אי-יציבות מנהלית של התזמורת. נכון לשנת 2017, קבקוס מנגן על כינור סטרדיווריוס הידוע בכינויו "Willemotte" משנת 1734, שאותו רכש מסוחר הכלים פלוריאן לאונהארד (Florian Leonhar). לפני כן קבקוס ניגן על כינור סטרדיווריוס אחר, "Abergavenny" משנת 1724. בנוסף, הוא מכר את הסטרדיווריוס "Falmouth" משנת 1692 וכינור של ג'ובאני בטיסטה גואדניני משנת 1782. מדיה וקבצים בנושא לאונידס קבקוס בוויקישיתוף אתר האינטרנט הרשמי של לאונידס קבקוס לאונידס קבקוס, במסד הנתונים הקולנועיים IMDb (באנגלית) לאונידס קבקוס, באתר ספוטיפיי לאונידס קבקוס, באתר AllMusic (באנגלית) לאונידס קבקוס, באתר MusicBrainz (באנגלית) לאונידס קבקוס, באתר Discogs (באנגלית) לאונידס קבקוס, באתר Songkick (באנגלית) Violinist Leonidas Kavakos wins Léonie Sonning Music Prize 2017, הסטרד, ‏27 JANUARY 2016 Leonidas Kavakos ist dahin (גר), באתר web.archive, ‏September 2009 Leonidas Kavakos acquires 1734 ‘Willemotte’ Stradivarius violin, הסטרד, ‏19 JUNE 2017
Be Happy

Be Happy (בעברית: תהיה שמח) הוא סינגל שהוקלט על ידי הזמרת האמריקאית דיקסי ד'אמליו, כסינגל ראשון מתוך אלבום הבכורה שלה A Letter to Me. השיר יצא לאור ב-26 ביוני 2020, על ידי חברת התקליטים DAM FAM Records. ב-9 בספטמבר, הוצאה את גרסת הרמיקס ביחד עם הראפרים בלאקבר וליל מוזי. השיר נכתב על ידי כריסטיאן מדיס, סם דרוזה, שועל ההדסון, בילי מאן והופק על ידי כריסטיאן מדיס. השיר עצמו עוסק במצב הנפשי של אנשים במהלך מגפת הקורונה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-39.5 מיליון השמעות. במגזין Paper סקרו את השיר בחיוב, תוך שנכתב שם כי: "השיר מדבר על בריאות הנפש, תוך שהוא מכיל בתוכו תחושה של בדידות". כמו כן, נאמר שם כי "כל הבדידות שמאפיינת את השיר, מוצגת בתוכו כדי להמחיש את הבדידות שחשו האנשים ברחבי העולם בעת השהייה בבידוד שקרתה בעקבות מגפת הקורונה". הווידאו קליפ הרשמי של השיר פורסם ב-1 ביולי 2020, הועלה לערוץ היוטיוב של ד'אמליו. בקליפ, ניתן לראות את ד'אמליו מבצעת את השיר בחלקים שונים בביתה. נכון לדצמבר 2020, מונה הצפיות של הקליפ עומד על למעלה מ-95 מיליון צפיות. מידע על הסינגל "Be Happy" באתר מיוזיק בריינז מילות השיר "Be Happy" באתר Genius סרטון השיר "Be Happy" באתר יוטיוב מידע על הרצועה "Be Happy" באתר ספוטיפיי כריסטיאן מדיס, סם דרוזה, שועל ההדסון, בילי מאן Dixie D'Amelio - Be Happy (באנגלית), נבדק ב-2020-06-13 TikTok Star Dixie D'Amelio Releases New Single 'Be Happy' Created During & Inspired by Social Distancing, PEOPLE.com (באנגלית) I Hope, נבדק ב-2020-06-13 Dixie D'Amelio Wants You Know It's Okay to Not 'Be Happy', PAPER, ‏2020-07-01 (באנגלית) Dixie D'Amelio - Be Happy (Official Video) Be Happy - song, נבדק ב-2020-06-13 Be Happy (ft. blackbear & Lil Mosey) [Remix], נבדק ב-2020-06-13
בית הכנסת באויפשט

בית הכנסת באויפשט (בהונגרית: Újpesti zsinagóga) הוא בית כנסת נאולוגי, הפועל גם היום באויפשט, הרובע הרביעי של בודפשט. בית הכנסת הניאולוגי נבנה בין השנים 1885–1886 ברחוב ברזוויצי של ימינו (גם אז כבר היה המבנה במקום שגוי מבחינה ארכיטקטונית). האדריכל והמעצב שלו, על פי העיתונות בתקופת הבנייה, היה אדם בשם גרייאר, או גרנר (שם פרטי לא ידוע), ששמו נחשב בעיני רבים כשגיאת כתיב והאיש האמיתי נחשב זהה לאדריכל בתי כנסת האוסטרי-יהודי הידוע יעקב גרטנר, שעדיין לא היה ידוע באותה תקופה. עיצוב הפנים עוקב אחר מתווה בית הכנסת ברחוב דוהני. הבניין הוא בעל שלושה אולמות מחוברים עם מרפסת צדדית. בקצות המעברים יש חדרי מדרגות. השורת העמודים בקומת הקרקע היא מברזל יצוק בסגנון ביזנטי. העמודים מחזיקים את הגלריה הנתמכת על ידי עמודים שנבנו בתדירות דלילה יותר - עם הכנסת "אבני כתפיים" מברזל יצוק. הגלריה מעל ארון הקודש הייתה מקום האורגן, שם הוצב האורגן של בית הכנסת קצ'קמט שהוא היום בית המדע והטכניקה, לאחר שבית הכנסת שם נפגע שם ברעידת האדמה של 1911. הבניין כולו באויפשט נפגע בשנת 1944 כשהותקף, נבזזף והוצתף על ידי ההמון ההונגרי. זמן קצר לאחר מלחמת העולם השנייה שופץ בית הכנסת, עוד בשנת 1946. האורגן ניצב היום במרפסת ממול. בעת השיפוץ הצליחו להרחיב את הגן דרומה עד לצומת הרחוב הקרוב ועל קיר החומה הוצבו ארבעה לוחות אבן כתבליטי זיכרון (אנדרטה) בשנת 1947–1948, מעשה ידי הפסלת היהודייה אדית קיס. לוחות אבן אלה מספרים את סיפורם עד המשחררים הסובייטים, מהז'נדרמים עם נוצה בכובעם דרך אנשי מפלגת צלב החץ והנאצים הגרמנים עד לצבא האדום הסובייטי המשחרר. ז'נדרמים אנשי צלב החץ נאצים סובייטים הבניין היה אחד ממבני הציבור הראשונים הייצוגיים באויפשט. הסטנדרט הגבוה של עיצובו האדריכלי כבר בשנות ה-80 של המאה ה-19 הצביע על כך שהפרבר התעשייתי נועד להפוך לעיר עם דימוי תרבותי עצמאי, כפי שאכן קרה בראשית המאה ה-20. ההתפתחות המהירה של היישוב גרמה גם לפיצוץ אוכלוסין שהגדיל את מספר היהודים ולכן בית הכנסת הורחב בשנת 1909 על פי תוכניותיו של האדריכל ליפוט באומהורן. רשימת בתי הכנסת בהונגריה בית הכנסת של אויפשט (אורכב 01.02.2014 בארכיון Wayback Machine), Budapestcity.org בתי כנסת, mazsihisz.hu מדיה וקבצים בנושא בית הכנסת באויפשט בוויקישיתוף אתר האינטרנט הרשמי של בית הכנסת באויפשט (בהונגרית)
מעין דוד (אריה)

מעין דוד (אריה) (נולדה ב-6 בספטמבר 1984) היא כדורגלנית עבר ישראלית, המשחקת כקשרית. דוד החלה לשחק כדורגל בילדותה בליגת המתנ"סים לבנות באור עקיבא. בשנת 1999 עברה ללמוד בפנימיית "הבית האדום" של הפועל תל אביב, ששימשה מסגרת לימודית ומקצועית לכדורגלנים וכדורגלניות בגיל נוער. שם השלימה את לימודיה התיכוניים וסיימה עם תעודת בגרות מלאה. בשנת 2000 זכתה עם הקבוצה בדאבל. בשנת 2002 עברה לשחק בהפועל פתח תקווה למשך ארבע עונות, בסיומן עברה למכבי כישרונות חדרה לחמש עונות נוספות, לאחריהן הפסיקה לשחק באופן פעיל למשך ארבע שנים. לקראת עונת 2015/2016 חזרה לשחק בשורות קבוצת בנות נתניה, שם שיחקה במשך שתי עונות ועלתה איתה לליגה הבכירה. בעונת 2017/2018 עברה לשחק במכבי בנות אור עקיבא מהליגה הארצית ובסיום העונה זכתה עמה באליפות הליגה ועלייה לליגה הלאומית. נכון לשנת 2020 לא משחקת באופן פעיל. בשנת 2001 זומנה לסגל נבחרת ישראל עד גיל 19. את הופעת הבכורה שלה רשמה ב-6 בספטמבר באותה שנה, נגד נבחרת הונגריה. בהופעה זו כבשה גם שער בכורה. בסך הכל רשומות לזכות דוד 5 הופעות בנבחרת ישראל עד גיל 19, בהם כבשה שער אחד. דוד התאמנה לפרקים עם סגל הנבחרת הבוגרת, אך לא שיחקה במדיה משחק רשמי. אליפות המדינה: 1999/2000 גביע המדינה: 1999/2000 מתגוררת באליכין. נשואה לשחקן הכדורגל עידן דוד, לזוג שלוש בנות. פרופיל, באתר ההתאחדות לכדורגל בישראל ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מעין דוד (אריה)".
ישו כוכב עליון (סרט)

ישו כוכב עליון (באנגלית Jesus Christ superstar) הוא סרט מוזיקלי משנת 1973, שהתבסס על אופרת הרוק ישו כוכב עליון, פרי עטם של אנדרו לויד ובר וטים רייס, שחוברה שנים ספורות קודם לכן וזכתה להצלחה בימתית גדולה בברודוויי ולאחר מכן בלונדון. אופרת הרוק הופקה לראשונה בשנת 1970 על גבי אלבום מוזיקה תקליט כפול אריך-נגן ולאחר מכן הועלתה כמחזמר בשנת 1972. העלילה מבוססת על סיפור השבוע האחרון בחיי ישו על פי המסופר ב"ספרי הבשורה" (האוונגליונים), הכלולים בברית החדשה, בתוספת פרשנות מקורית ו"השלמות" פרי דמיונם של המחברים. העלילה משלבת מוטיבים קומיים ואספקטים מודרניסטיים. הסרט זכה להצלחה קופתית לא רק בזכות הפסקול המקורי שלו, אלא גם הודות לרוח "ילדי הפרחים" המנשבת בו, האלמנטים הקומיים-פארודיים, והשחקנים המשתתפים בו. חלקם זכו לתהילה עוד קודם לכן כשחקנים הראשיים הן בהפקה הבימתית והן באלבום האולפן מ-1970. בסרט מוטיבים אנכרוניסטיים מכוונים. כך למשל נעשה שימוש בכלי נשק מודרניים כטנקים ומסוקי קרב לצד חניתות ומגינים, מטוסים לצד אתר ארכאולוגי מימי הורדוס וכן פרטי לבוש, מיקרופונים, ואף ראיונות עיתונאיים. הסרט צולם בישראל ב-1973, באתרים עבדת, בית שאן, בית גוברין - מראשה והרודיון. בסצנה המתבססת על הבשורה על-פי מתי כ"ז ויוחנן י"ט, מתכנס האספסוף היהודי מול חצר לשכתו של הנציב הרומי פונטיוס פילטוס ותובע בתקיפות: "צלוב אותו!". הם אף מאיימים על פילטוס שאם לא יעשה כן, הם ידווחו לרומא כי הוא אינו נאמן לקיסר ולכן יודח. במילים אחרות, פילטוס מוצג (כמסופר בברית החדשה) כמי שנכפה עליו לצלוב את ישו בגלל שנאה עיוורת של אספסוף יהודי, ולא משום שישו נתפס כמורד במלכות. אם לא די בכך, שתי דמויות שנויות במחלוקת אינן מגולמות על ידי שחקנים לבנים: מרים המגדלית המוצגת כזונה מגולמת על ידי איבון אלימן (Yvonne Elliman), ילידת הוואי, ויהודה איש קריות הבוגד מגולם על ידי שחקן שחור. ישו לעומת זאת, המגולם על ידי טד נילי, הוא בעל תווי פנים צפון אירופיים - עורו לבן ושיערו בהיר. ישו כוכב עליון - אלבום מוזיקה ומחזמר מדיה וקבצים בנושא ישו כוכב עליון בוויקישיתוף "ישו כוכב עליון", במסד הנתונים הקולנועיים IMDb (באנגלית) "ישו כוכב עליון", באתר AllMovie (באנגלית) "ישו כוכב עליון", באתר Rotten Tomatoes (באנגלית) "ישו כוכב עליון", באתר אידיבי "ישו כוכב עליון", במסד הנתונים הקולנועיים KinoPoisk (ברוסית) גם הכושים זועמים על הסרט "ישו כוכב עליון", מעריב, 9 באוגוסט 1973
פלקונקולוס פרונטטוס

פלקונקולוס פרונטטוס (שם מדעי: Falcunculus frontatus) היא מין של ציפור שיר אוסטרלית, השייכת למשפחה מעובי ראש, אם כי כמה חוקרים רואים בה מין במשפחה נפרדת (Falcunculidae). זוהי הציפור היחידה בסוגה. מצב שימורה הוא "ללא חשש", אך כמה מהתת-מינים סובלים מאוכלוסיות מפורדות וכן מהרס בתי גידולם. ציפור זו נראית כמו שילוב של ירגזי או זהבן ואולי גם חנקן, אך למעשה קרובה יותר לעורביים ולעדניים. כמה חוקרים רואים בציפור מין במשפחה עצמאית, אך אחרים מכלילים אותה עם בני המשפחה מעובי ראש. ישנם 3 תת-מינים של הציפור: Falcunculus frontatus whitei Falcunculus frontatus leucogaster Falcunculus frontatus frontatus הזכר בעל גוונים צהובים עם ראש גדול בצבע לבן ובעל פסים שחורים עבים ולראשו ציצה זקורה. הנקבה קטנה יותר בצבע ירוק-זית. אורכם הממוצע 16 סנטימטרים ומשקלם עד 27 גרם. המקור של הציפורים עבה יחסית, מזכיר מבנה של מקור תוכי, מה שמאפשר לו להיזון מזחלי חרקים שונים הקבורים מתחת לענפים. בנוסף הוא יאכל חיפושיות, חגבים, עכבישים ואף גוזלים בעונת הרבייה. הציפורים הקטנות חיות בקרבת נחלים ואזורים מיוערים או מיוערים בדלילות ברחבי אוסטרליה. בדומה למרבית העופות הם מונוגמיים החיים עם בן זוג קבוע. זוג הציפורים מקנן על עצי אקליפטוס והנקבה תטיל 2 עד 3 ביצים הבוקעות כעבור 20 יום בערך. מדיה וקבצים בנושא פלקונקולוס פרונטטוס בוויקישיתוף פלקונקולוס פרונטטוס, באתר ITIS (באנגלית) פלקונקולוס פרונטטוס, באתר NCBI (באנגלית) פלקונקולוס פרונטטוס, באתר GBIF (באנגלית) פלקונקולוס פרונטטוס באתר הרשימה האדומה של IUCN
עז א-דין בן עבד א-סלאם

אבו מוחמד עז א-דין עבד אל-עזיז בן עבד א-סלאם בן אבי אל-קאסם בן חסן א-סולמי א-שאפעי (בערבית: أبو محمد عز الدين عبد العزيز بن عبد السلام بن أبي القاسم بن حسن السُّلَمي الشافعي) אשר היה מכונה גם "גדול החכמים", היה אחד מאנשי הדת החשובים ביותר בהיסטוריה של האסלאם, ומפוסקי ההלכה החשובים ביותר באסכולה השאפעית. בנוסף להיות פוסק הלכה, היה אבן עבד א-סלאם גם תאולוג. עז א-דין אבן עבד א-סלאם נולד בדמשק, בשנת 1181. כבר בצעירותו קיבל חינוך בתחומים השונים של הסופיזם, תאולוגיה, פיקה ושריעה. אחד מהמורים אצלם הוא למד היה אבו אל-חסן א-שאד'לי, מייסד מסדר השאד'זליה. בהיותו נותן דרשות באחד המסגדים בדמשק, הוא התריס ויצא בגלוי נגד המנהגים שהיו נהוגים בקרב הדרשנים האחרים בתקופתו בדמשק, בין היתר הוא סירב ללבוש בגדים שחורים, וסירב לשאת ברכות ושבחים לאנשי השלטון. כתוצאה מכך הוא נכלא, ולאחר שחרור הוא עזב את דמשק והגר לקהיר. במצרים, זכה בן עבד א-סלאם למעמד גבוה מאוד, ואף מונה לתפקיד שופט ופוסק הלכה רשמי. בהמשך חייו הוא פרש מתפקידו כשופט והחל לעסוק בהוראת ההלכה האסלאמית על פי האסכולה השאפעית. ישנם היסטוריונים הגורסים כי הוא היה בין הראשונים שלימדו את תחום פרשנות הקוראן במצרים, ויש כאלה שאף טוענים שהוא היה הראשון. עז א-דין עבד א-סלאם נפטר בקהיר בשנת 1262. בין תלמידיו הבולטים של עז א-דין בן עבד א-סלאם היו: אבראהים בן אל-עז בן עבד א-סלאם, עבד א-לטיף בן אל-עז בן עבד א-סלאם, אבן דקיק אל-עיד, אבו שאמה אל-מקדיסי, עבד א-רחמאן בן אבראהים אל-פזארי, שהאב א-דין אל-קראפי. עז א-דין עבד א-סלאם כתב טקסטים רבים בנושאים שונים במהלך חייו, ביניהם הכותרים שלהלן: "תפסיר אל-עז בן עבד א-סלאם" (בערבית: تفسير العز بن عبد السلام): ספר העוסק פרשנות של הקוראן. "קיצור צחיח מוסלם" (مختصر صحيح مسلم) "ההבדל בין האסלאם והאמונה" (الفرق بين الإسلام والإيمان): ספר העוסק בתאולוגיה. "מקאסד א-צלאת" (مقاصد الصلاة): טקסט העוסק בהלכות הצלאה. "מקאסד א-צום" (مقاصد الصوم): טקסט העוסק בהלכות הצום באסלאם. מנאסכ אל-חג' (مناسك الحج): טקסט העוסק בחג'. "אל-קוואעד אל-כּברא" (القواعد الكبرى): טקסט בנושא שורשי ההלכה באסלאם. "מסאאל א-טריקה פי עלם אל-חקיקה" (مسائل الطريقة في علم الحقيقة): טקסט העוסק בסופיות. Inventaire - your friends and communities are your best library, Inventaire al-Tafsir al-Azim - Tafsir al-Qur'an al-Azim 4 VOLUMES (تَّفْسِير القُرآن العَظِيم): by Imam al-Izz Ibn Abd al-Salam Sultan al-Ulama, www.loohpress.com (ארכיון) Al Tafsir al Azim : 4 Volumes, Arabic - £66.45 : Madani Propagation, Online book shop, islam786books.com Izz_al-Din, wiki2.org
מבחן קבלה

האם התכוונתם ל... מבחן קבלה (סרט קצר) – סרט קצר משנת 2007 מאת נמרוד רינות מבחן קבלה (ספר) – ספר משנת 2005 מאת נאוה מקמל-עתיר בדיקות קבלה מבחן בד
RU.TV

RU.TV - הוא ערוץ מוזיקה רוסי. ערוץ זה היא סוג של גרסת וידאו של רוסקויה רדיו. מאז 18 בינואר 2017, ערוץ RU.TV עבר לתבנית השידור של 16:9 והשיק את גרסת ה-HD . לערוץ RU.TV מספר תדרים משדרים, אנלוגיים בערים רוסיות, והוא אחד הערוצים שבהם נשמרת הפרסומת לאחר כניסתו לתוקף ב -1 בינואר 2015 חוק האוסר פרסומת בערוצי גישה בתשלום. פרסי המוזיקה הטלוויזיונית RU.TV הוענקו למוזיקאים רוסיים מתחום הפופ מאז 2011. המרכיב העיקרי בטקס פרסי RU.TV הוא הצגת הפרסים הנחשקים - פסלונים בצורת סמובר. המועמדים ב -16 קטגוריות נקבעים על ידי חבר המושבעים, וההחלטה הסופית מוטלת על הקהל. למי מהאמנים יש את המעריצים המסורים ביותר, ושיריהם זכו במצעד המדינה וליבם של המעריצים, ידועה רק ביום הטקס. מדיה וקבצים בנושא RU.TV בוויקישיתוף אתר האינטרנט הרשמי של RU.TV (ברוסית) RU.TV, ברשת החברתית פייסבוק RU.TV, ברשת החברתית אקס (טוויטר) RU.TV, ברשת החברתית אינסטגרם RU.TV, ברשת החברתית VK RU.TV, סרטונים בערוץ היוטיוב https://ru.tv/press/RUnews/644326
לירז אוחנה

לירז אוחנה (נולדה ב-28 ביוני 1999) היא כדורגלנית ישראלית, המשחקת כקשרית בקבוצת בנות נתניה בליגת העל בכדורגל נשים. אוחנה עוסקת בספורט מגיל צעיר, ולפני שהחלה בקריירה ככדורגלנית עסקה בכדורסל, טניס וקפוארה. סבה הוא מאיר ויצמן, מאמן שחקני נוער לשעבר, בין השאר בהפועל תל חנן ומכבי נווה יוסף חיפה. דודה הוא הבלם עידן ויצמן. בגיל 11 הצטרפה אוחנה לאס"א תל אביב, לאחר שבמשך מספר שנים התאמנה ושיחקה בקבוצות ילדים. תחילה הייתה מתאמנת בשורות הקבוצה בלבד, משום שלא היה ברשותה כרטיס שחקן, ומאוחר יותר העניין סודר והישא שיחקה בקבוצת הנערות והבוגרות של המועדון עד לעונת 2017/18. הייתה שותפה לזכיית המועדון בגביע המדינה לעונת 2016/2017. לקראת עונת 2018/19 הצטרפה לבנות נתניה. אוחנה רשמה הופעה אחת בנבחרת ישראל עד גיל 16 נגד נבחרת טורקיה, במסגרת טורניר פיתוח של אופ"א. בנוסף, רשמה חמש הופעות בנבחרת ישראל עד 17, במסגרת מוקדמות אליפות אירופה, נגד נבחרות קזחסטן, בולגריה, דנמרק, ויילס והונגריה. לזכותה גם הופע האחת בנבחרת ישראל עד גיל 19, נגד נבחרת גרמניה, במסגרת שלב העילית של אליפות אירופה. בשנים 2013 ו-2017 הופיעה במדי הנבחרת במכביה התשע-עשרה והמכביה העשרים, בהתאמה. גביע המדינה: 2016/2017 לירז אוחנה, ברשת החברתית פייסבוק לירז אוחנה, ברשת החברתית אינסטגרם פרופיל באתר ההתאחדות לכדורגל בישראל
אריק פון רוזן

הרוזן קרל גוסטב בלומפילד אריק פון רוזן (בשוודית: Carl Gustaf Bloomfield Eric von Rosen;‏ 2 ביוני 1879 בסטוקהולם – 25 באפריל 1948, סיפשולמן, סטוקהולם) היה דוקטור לשם כבוד שוודי, מצנט, חוקר, אתנוגרף ודמות בולטת בשוודיה. פון רוזן היה נשוי לברונית מרי פוק (1886–1967) עמה נולדו לו שישה ילדים: ביורן (נולד בשנת 1905), מרי (נולד ב־1906), קרל גוסטב פון רוזן (נולד ב־1909), בריגיטה[דרוש תעתוק] (נולדה בשנת 1913), אגיל (נולד בשנת 1919) ואנה (נולד בשנת 1926). אביו של אריק פון רוזן היה הרוזן קרל גוסטב פון רוזן ואמו הייתה אלה קרלטון מור מפילדלפיה, פנסילבניה, נצר למשפחת וינטרופ. סבתו הייתה הסופרת והפילנתרופית קלרה ג'סאפ מור (אנ'). הוא היה אחיו של הרוזן קלרנס פון רוזן. נכדו (דרך בירגיטה) הוא במאי הקולנוע פיטר נסטלר, שב-2009 עשה סרט על רוזן בשם מוות ושטן (Tod und Teufel). פון רוזן הפך לגיסו של הרמן גרינג כשאחותה של אשתו, קארין פון קנטזוב, התחתנה עם גרינג. הזוג התוודע כשגרינג הטיס את אריק פון רוזן במזג אוויר גרוע מסטוקהולם לטירת רוקלסטאד, באגם באוון בסורמלנד, שוודיה. בשל תנאי מזג האוויר הגרועים נאלץ גרינג להישאר בטירה. שם התוודע לאחותה של אשתו של פון רוזן, קארין פון קנטזוב. באותה תקופה היא הייתה נשואה לקצין שוודי, אך תהיה אהבתו הגדולה ואשתו לעתיד של הנאצי. אריק פון רוזן השתמש בצלב קרס כסמל אישי. במקור הוא ראה את הסמל באבני ראשה בגוטלנד, בזמן שהיה בבית הספר. בידיעה שהסמל מסמל מזל טוב עבור הוויקינגים, הוא ניצל את הסמל וסימן אותו על כל מזוודותיו כשיצא למסע לדרום אמריקה בשנת 1901. הסמל נמצא גם בבקתת הציד שהוא פיקד על איוואר טנגבום, במה שכיום הוא שמורת הטבע יוקסטוגוסקוגן, בשנת 1909. בהיותו ידיד של פינלנד, במרץ 1918 הוא נתן למדינה העצמאית החדשה מטוס, מה שציין את תחילתו של חיל האוויר הפיני. המטוס, מדגם MS Parasol / Thulin D, סומן בתג שלו, צלב קרס כחול על רקע לבן. חיל האוויר הפיני אימץ את הסמל הזה כסמל לאומי שלהם. גרינג הבחין בצלב הקרס במהלך שהותו בשוודיה ובטירתו של פון רוזן (כשהסמל הולחם לחתיכת מתכת ליד האח). עם זאת, צלב הקרס של המפלגה הנאצית הגרמנית אומץ כבר בשנת 1920, שנתיים לפני שגרינג פגש את אדולף היטלר. מדיה וקבצים בנושא אריק פון רוזן בוויקישיתוף אתר האינטרנט הרשמי של טירת רוקסטאד Reitwiesner, William Addams. "The Ancestors of Senator John Forbes Kerry (b. 1943)". WARGS.COM. נבדק ב-23 בפברואר 2019. {{cite web}}: (עזרה) López, Cristina Álvarez (7 באוגוסט 2017). "Foreplays #3: Peter Nestler's "Death and Devil"". Notebook. MUBI. נבדק ב-23 בפברואר 2019. {{cite web}}: (עזרה) "Rockelstad History". Rockelstad.se. אורכב מ-המקור ב-2013-10-29. נבדק ב-2014-06-18.
יחסי אירלנד–מקסיקו

יחסי אירלנד–מקסיקו הם היחסים הדו-צדדיים שבין הרפובליקה של אירלנד לבין המדינות המקסיקניות המאוחדות. לאירלנד שגרירות במקסיקו סיטי ואילו למקסיקו שגרירות בדבלין. במהלך הכיבוש הספרדי במקסיקו, כמה אנשים ממוצא אירי הגיעו לעמדות השפעה, כמו חואן אודונו, שהיה המשנה למלך האחרון. מאז מתן העצמאות למקסיקו, אירים רבים היגרו למקסיקו ותרמו לבניינה. במהלך מלחמת ארצות הברית–מקסיקו (1846–1848) אירים רבים בארצות הברית נטשו את עבודתם והצטרפו לכוחות המקסיקניים מכיוון שחשו כי מדובר באפליה ורדיפה של קתולים על ידי אמריקאים שאינם קתולים. אחד הגדודים האיריים היה גדוד פטריק הקדוש שנלחם לצד המקסיקנים בקרב בואנה ויסטה וקרב צ'ורובוסקו בין היתר. שתי המדינות כוננו יחסים דיפלומטיים ביניהן ב-10 בינואר 1974. תחילה, מקסיקו יוצגה באירלנד על ידי שגרירותה בלונדון, בריטניה, ואירלנד יוצגה על ידי שגרירותה בוושינגטון די. סי., ארצות הברית, עד שב-1990 שתי המדינות הסכימו על פתיחת נציגויות דיפלומטיות. ביוני 1991 פתחה מקסיקו שגרירות בדבלין, ואירלנד פתחה שגרירות במקסיקו סיטי בספטמבר 1999. בשנת 2019 עמד היקף הסחר בין המדינות על כ-2.2 מיליארד דולר. אירלנד ייצאה למקסיקו סחורות בשווי כולל של 1.8 מיליארד דולר, עיקרן הוא שמנים אתריים, בשמים, מוצרי קוסמטיקה וכן מוצרים רפואיים, ואילו מקסיקו ייצאה לאירלנד סחורות בהיקף של 409 מיליון דולר, הבולטות שבהן הן ציוד אופטי, מכונות, דוודים וציוד אלקטרוני. ב-2013 פרסמה סוכנות היורופול כי "קרטלי הסמים המקסיקניים סימנו את אירלנד ואת היבשת כיעד למכירות הקוקאין והקנאביס" וכן שקיימות "ראיות שהקרטלים המקסיקניים משתמשים באירלנד כתחנת ביניים בדרכם לאירופה." בשנת 2016 נחשף שמנהיג הכנופיה האירי כריסטי קיניין שיתף פעולה עם קרטל סינלואה לייבוא קוקאין לאירלנד דרך פרו. מדיה וקבצים בנושא יחסי אירלנד–מקסיקו בוויקישיתוף Ireland in Mexico, מחלקת החוץ והסחר של מקסיקו Juan O'Donojú, el conciliador בתאריך 29 בינואר 2012 בשעה 22:58, בארכיון האינטרנט Los Irlandeses de Mexico, TARINGA Michael Hogan, The Irish Soldiers of Mexico, Catholic Culture The Irish Heroes of Mexico, Clifden And Connemara Heritage Society, ‏4 בדצמבר 2010 {{{מחבר}}}, MANUAL DE ORGANIZACIÓN. DE LA EMBAJADA DE MÉXICO EN IRLANDA., SECRETARÍA DERELACIONES EXTERIORE Mexico imports from Ireland, Trading Economics Ireland imports from Mexico, Trading Economics Mexican drug cartels now targeting Ireland's cocaine trade, Irish Central, ‏16 באפריל 2013 Adam Cullen, Revealed: Kinahan gang's links to cocaine empire of feared 'El Chapo' syndicate, Independence.ie, ‏8 באפריל 2016